સારાંશ માટે દસ્તાવેજ: મલ્લિકા તનેજા સ્ત્રીના દેહને સૌથી વધુ શક્તિશાળી શસ્ત્ર ગણે છે

રૂઢીચુસ્ત ભારતીય સમાજમાં આવી કલ્પના કરવી મુશ્કેલ છે, પણ નાટ્યલેખિકા અને અભિનેત્રી મલ્લિકા તનેજા તેમનાં શરીરને મહિલાઓની સમાનતાની લડાઈમાં સૌથી શક્તિશાળી શસ્ત્ર ગણે છે.

મલ્લિકા તનેજાએ આ બાબતે બીબીસીનાં આયેશા પરેરા સાથે વાતચીત કરી હતી. 

મલ્લિકાએ કહ્યું હતું કે ''અનાવૃત અવસ્થામાં જાહેર સ્થળે મેં પહેલીવાર પર્ફોર્મ કર્યું ત્યારે બહુ મજા પડી હતી."

એ વખતે ત્યાં એક કેમેરામેન હતો. તમે એ પર્ફોર્મન્સનું ફૂટેજ નિહાળશો તો થોડો વિક્ષેપ દેખાશે. 

તેનું કારણ એ છે કે સ્ટેજ પર પ્રકાશ ફેલાયો, ત્યારે કેમેરામેન આઘાતને કારણે સ્ટેજ પરથી પડી ગયો હતો અને ઓડિયન્સમાંથી કોઈએ 'અય્યો' એવો પોકાર કર્યો હતો.''

તમને આ વાંચવું પણ ગમશે:

33 વર્ષનાં મલ્લિકાના નાટકની આ સૌથી વધારે ચર્ચાતી વાત છે, પણ તેઓ જણાવે છે કે નગ્નતા તેમના નાટકમાં મહત્ત્વની વાત નથી.

મહિલાઓના વસ્ત્રો અને જાતીય હિંસા

સ્ત્રીના વસ્ત્રો અને જાતીય હિંસા વચ્ચે કોઈ સંબંધ છે કે કેમ એવો સવાલ નાટકમાં કરવામાં આવ્યો છે

'થોડા ધ્યાન સે' નાટકનો હેતુ, મહિલાના વસ્ત્રોને જાતીય હિંસા સાથે ખરેખર કોઈ સંબંધ છે કે કેમ એ વિશે લોકોને વિચારતા કરવાનો છે.

કોઈ પણ પરિસ્થિતિમાં એક દેહ કેટલો પ્રભાવશાળી હોય છે, તેની આ એક અર્થમાં અભિવ્યક્તિ છે, જે મલ્લિકા માટે પ્રેરણારૂપ છે.

મલ્લિકાએ કહ્યું હતું કે ''લોકોનું આખું જૂથ વિખેરાઈ જાય અને દ્રઢ અભિપ્રાય ધરાવતી એક જ વ્યક્તિ ઊભી રહે તો શું થાય?

એકલી વ્યક્તિ ટોળાની વચ્ચે ઊભી રહીને ટોળાને અટકાવી શકે.

દાખલા તરીકે લોકોનું જૂથ એક દિશામાં દોડી રહ્યું હોય તો એમના પ્રવાહને વિખેરવા માટે એમના પૈકીની એક જ વ્યક્તિ અવળી દિશામાં દોડવા લાગે એ પૂરતું છે.''

નાટકના પહેલા દૃશ્યમાં મલ્લિકા નિર્વસ્ત્ર ઊભાં રહે છે અને એ જ અવસ્થામાં આઠ મિનિટ સુધી દર્શકોને નિહાળતાં રહે છે. આ દૃશ્ય ઉપરની વાતનું ઉદાહરણ છે.

મલ્લિકાના જણાવ્યા મુજબ, છેલ્લા ચાર વર્ષ દરમિયાનના તેમના આવા દરેક પર્ફોર્મન્સ વખતે પહેલી આઠ મિનિટમાં સ્તબ્ધતા છવાઈ જાય છે. 

એ મિનિટોમાં જ્યારે દર્શકો મલ્લિકાને અને મલ્લિકા દર્શકોને નિહાળતાં હોય છે. 

એ સમયે પોતાનો દેહ સૌથી વધારે પ્રભાવશાળી હોવાની વાતથી મલ્લિકા વાકેફ હોય છે અને એ સાથે તેઓ નિઃસહાયતા પણ અનુભવે છે. 

સ્ત્રીના દેહનો ભય કેમ?

ઘણા પુરુષો મલ્લિકા તનેજાના નાટકને આંખ ઉઘાડનારું ગણાવે છે

મલ્લિકાએ કહ્યું હતું કે...\nદસ્તાવેજની સમાન ભાષામાં સારાંશ:
કોઈ મહિલા એક પણ વસ્ત્ર પહેર્યા વિના મંચ પર તેના પર્ફોર્મન્સની શરૂઆત કરતી હોય એની કલ્પના કરો.